Diari Oficial de la Generalitat Valenciana


Sumari del DOGV 3461, del 25-03-1999 (1999/2282)

ORDRE de 8 de març de 1999, de la Conselleria d'Ocupació, Indústria i Comerç, per la qual es fan públics les línies de crèdit i l'import global màxim destinat a la concessió d'ajudes per a realització d'obres d'electrificació rural en l'exercici de 1999.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3461

Data del DOGV
:   25-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2282


Data del document
:   08-03-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * suport econòmic
    * regió rural
    * subministrament d'energia elèctrica
    * energia blana
    * ajuda pública

ORDRE de 8 de març de 1999, de la Conselleria d'Ocupació, Indústria i Comerç, per la qual es fan públics les línies de crèdit i l'import global màxim destinat a la concessió d'ajudes per a realització d'obres d'electrificació rural en l'exercici de 1999. [1999/X2282]
  
Amb data 20 de novembre de 1998 va ser publicada en el Diari Oficial de la Generalitat Valenciana l'Ordre de 12 de novembre, de la Conselleria d'Ocupació, Indústria i Comerç, per la qual es dicten normes per a la concessió d'ajudes a corporacions locals, associacions legalment registrades, empreses, particulars a títol individual, cooperatives i companyies elèctriques que presenten projectes d'electrificació rural, per a la seua execució en l'exercici de 1999.
  
Després de la publicació de la Llei de Pressupostos de la Generalitat Valenciana per a l'exercici de 1999 (DOGV de 31 de desembre de 1998) i segons allò que s'ha establit en l'article 47 del Decret Legislatiu de 26 de juny de 1991 pel qual s'aprova el Text Refós de la Llei d'Hisenda Pública Valenciana, és procedent publicar les línies de subvenció que financen les mencionades ajudes, i també l'import màxim que s'hi destina.
  
En virtut d'això i de conformitat amb el que s'ha disposat en la disposició addicional primera de l'Ordre de 12 de novembre de 1998, de la Conselleria d'Ocupació, Indústria i Comerç,
  
ORDENE
  
Article únic
  
Per a l'exercici 1999 i de conformitat amb allò que s'ha establit en la Llei 11/1998, de 29 de desembre, de Pressupostos de la Generalitat Valenciana per a l'exercici 1999, les ajudes establides en l'Ordre de 12 de novembre de 1998 de la Conselleria d'Ocupació, Indústria i Comerç (DOGV de 20.11.1998), per la qual es dicten normes per a la concessió d'ajudes a corporacions locals, associacions legalment registrades, empreses, particulars a títol individual, cooperatives i companyies elèctriques que presenten projectes d'electrificació rural, per a la seua execució en l'exercici de 1999, es finançaran a càrrec de la secció, el programa, la línia i els imports globals màxims que a continuació s'indiquen.
  
Secció 11. Programa 722.10, Ordenació i Promoció Industrial i Energètica.
  
Capítol VII. Línia 706/000/99 (Codi comptable 1.764) Import global: 693.100.479 pessetes.
  
València, 8 de març de 1999
  
El conseller d'Ocupació, Indústria i Comerç,
  
DIEGO SUCH PÉREZ